﻿ Heti beszámoló: 2018. első hete | Debreceni Kutyaház Állatotthon
Heti beszámoló: 2018. első hete
Minden bejegyzés megjelenítése: Heti beszámoló on 2018-01-07 by K.Zsani
A hét történései röviden:
Gazdisodott Pajti!
Pajti egy nagyon kedves családhoz került próbaidősként, akik -bár nem kímélte az idegeiket és amit csak lehetett szétszedett, felásott – aláírták a 2017-es év utolsó örökbefogadási szerződését Mind a kisgazdik, mind pedig a felnőttek nagyon szeretik a mi kis kajla kölykünket, aki nagyon boldog lehet, mert igazán jó otthont, szerető családot talált magának.
Nemrég posztoltuk, hogy nagy szükségünk lenne ketrecekre, mert jó néhányat cserélnünk kellene, illetve az újonnan beérkező nagyobb testű kutyákat nincs mibe tennünk. A felhívásunkra sokan megmozdultatok. Máris kaptunk 6 darab ketrecet, amiért nagyon hálásak vagyunk!
Polenta túl van a műtéten!
Polenta Mikepércsről került a gondozásunkba. Nem egyszerű eset, az egyszer biztos. Barátkozik ugyan, de nem mindenre reagál túl jól. Van, hogy vicsorogva jelzi, hogy hagyjuk békén, ami a gyógyszerezés és a kötözés miatt nagyban megnehezíti a vele való munkát.
Reméljük, hamarosan megbarátkozik a gondolattal, hogy mi segíteni szeretnénk neki.
Pite 2014- ben érkezett a menhelyre, a menhely előtt tették ki egy autóból. Sajnos szocializációját nem segítette, hogy a menhelyen nőtt fel. Volt rá ugyan érdeklődő, de sosem a fajtájának megfelelő, határozott gazdi jelentkezett rá.
Egészen mostanáig, amikor egy kedves család kezdett el kijárni hozzánk, azaz kifejezetten Pitéhez Elmondtuk minden aggályunkat vele kapcsolatban, átbeszéltünk mindent és még így is ragaszkodtak a nagylányhoz. Természetesen kimentünk előkontrollra, hiszen nagyon fontos volt, hogy milyen a kerítés, hogyan, és hol lenne tartva a mi Piténk. A hely szuper, a kerítés tökéletes és hamarosan suliba is járni fog. A gazdik nagyon lelkesek, rengeteg tanácsot kértek, reméljük, minden rendben lesz.
Révbe értél, Pite…eljött a Te időd…. nagyon sok boldogságot!
Viki rajongók figyelem!
Viki már magától eszik, négy lábon állva, aminek úgy örülünk, hogy majd kiugrunk a bőrünkből! Mindkét szemét kinyitotta már, mindennap kezeljük neki.
Nagyon szépen fejlődik a kicsilány, a lábai is sokat javultak már.
Örüljetek velünk együtt, jó úton haladunk! :)
Ismét bebizonyítottátok, hogy ha segítségre van szükségünk, akkor Ti mellettünk álltok!
Néhány nappal ezelőtt posztoltunk egy cicáról egy fotót, akit a Bod-Ri Állatovosi Rendelőbe vittek be, de a gazdik nem tudták finanszírozni a kezelését. A cica hátsó felén egy hatalmas lyuk tátongott, eltört a combcsontja, valamint a medencéje is sérült.
Tegnap átvettük a gazditól a cicát, a mi gondozásunkba került. A gazdi nem tudta vállalni tovább a benti tartását, így új gazdit fogunk keresni számára.
Patrik hamarosan átesik a műtéten, reméljük, hogy maradandó sérüléseket nem szenvedett. A további állapotáról be fogunk számolni.
Hálásan köszönjük mindenkinek, aki utalt, sms-t küldött, vagy hívta az Adhat vonalunkat!
← Gazdisodott: Pite
Gazdisodott: Pajti →
Gazdisodott: Sjögren mama
Gazdisodott: Lyra
Heti beszámoló: 2018. tizenegyedik hete
Total Visit: 11,601,477